A **alta fantasía**, tamén coñecida como **fantasía épica**, é un subxénero da fantasía definida pola natureza épica da contorna na que se desenvolve polo status épico das personaxes, tema ou argumento. O termo inglés "high fantasy" acuñouno Lloyd Alexander no seu ensaio de 1971 titulado "*High Fantasy and Heroic Romance*", orixinalmente presentado en outubro de 1969 na *New England Round Table of Children's Librarians* ("mesa redonda de bibliotecarios infantís de Nova Inglaterra").

Características
---------------

A alta fantasía desenvólvese nun mundo alternativo e ficticio ("Secundario"), e non no mundo "real" ou "Primario". Este mundo secundario adoita ser consistente internamente, mais as normas polas que se rexe difiren das do mundo primario. Pola contra, a baixa fantasía caracterízase por ter lugar na Terra, o mundo primario ou real ou un mundo ficticio que sexa racional e familiar e inclúa elementos máxicos.

Os romances de William Morris, como *The Well at the World's End*, que teñen lugar nun mundo medieval imaxinario, considéranse ás veces os primeiros exemplos de alta fantasía.  As obras de J. R. R. Tolkien –especialmente *O Señor dos Aneis*– recoñécense coma os arquetipos de alta fantasía. *The Crhonicles of Thomas Covenant* de Stephen R. Donaldson é outro exemplo dunha saga de alta fantasía.

Moitas historias de alta fantasía son contadas dende o punto de vista dun heroe. Normalmente, a meirande parte da trama ten lugar en torno á súa herdanza ou natureza misteriosa á vez que un problema que ameaza o seu mundo. En moitas novelas o heroe é un orfo ou irmán especial e adoita estar representado como alguén cun talento extraordinario para a maxia ou o combate. Comeza a historia sendo novo, se non sendo un neno, ou preséntanse sendo débiles ou inútiles.

En moitos casos, o heroe comeza como unha figura infantil que madura rapidamente e experimenta unha mellora considerable nas súas habilidades para a loita e resolución de problemas a medida que avanza.

A medida que a historia avanza, o personaxe descubrirá a natureza das forzas descoñecidas que están na súa contra, forzas que son poderosas e malévolas. Os viláns neste tipo de historias son completamente malvados e fríos.

O concepto de "alta fantasía" normalmente abrangue un número de diferentes tipos de fantasía entre os cales se inclúe a fantasía heroica, fantasía épica, fantasía mítica, fantasía escura e wuxia. Normalmente non se considera dentro desta categoría o xénero de espada e feitizaría.

Tradicionalmente, considérase que a alta fantasía evoca unha sensación de abraio.

Temas
-----

A alta fantasía definiuse moitas veces polos seus temas e mensaxes. O ben contra o mal é un dos temas máis comúns na alta fantasía e definir as características do mal adoita ser un tema de alta importancia nas obras de alta fantasía, como é n'*O Señor dos Aneis*. A importancia do concepto do ben contra o mal considérase a principal diferenza entre alta fantasía e a espada e feitizaría. En moitas obras de alta fantasía este conflito apunta a unha preocupación por asuntos morais; noutras obras, este conflito é unha loita polo poder atopando, por exemplo, magos comportándose de xeito irresponsable, independentemente de seren "bos" ou "malos".

Escenarios de xogos
-------------------

Xogos de rol como *Dungeons & Dragons* que inclúen escenarios de campaña como *Dragonlance* de Tracy Hickman e Margaret Weis e *Forgotten Realms* de Ed Greenwood son a base para moitos libros de fantasía, e moitos autores continúan aportando as súas contribucións a estes escenarios.

Notas
-----

1. ↑  "Defining the Genre: High Fantasy". *fandomania*. Consultado o 30/03/2022.
2. 1 2  Stableford, Brian (2005). *The A to Z of Fantasy Literature*. Scarecrow Press: Plymouth. ISBN 0-8108-6829-6.
3. ↑  Buss, Kathleen (2000). *Reading and writing literary genres*. Newark, Del.: International Reading Association. ISBN 978-0-87207-257-2. OCLC 42892250.
4. ↑  Perry, Phyllis J. (2003). *Teaching fantasy novels : from the Hobbit to Harry Potter and the goblet of fire*. Portsmouth, NH: Teacher Ideas Press. ISBN 978-0-313-07975-7. OCLC 659563289.
5. ↑  Gamble, Nikki (2008). *Exploring children's literature* (2nd ed ed.). Los Angeles: SAGE. ISBN 978-1-4129-3013-0. OCLC 71285210.
6. ↑  C. W. Sullivan aporta unha definición máis complexa en "High Fantasy", capítulo 24 da *International Companion Encyclopedia of Children's Literature* de Peter Hunt e Sheila G. Bannister Ray (Routledge, 1996 e 2004).
7. 1 2  Gardner, Dozois (1997). "Preface". *Modern Classics of Fantasy*. St. Martin's Press. ISBN 031215173X.
8. ↑  Gunn, James E. (2013). *Paratexts: Introductions to science fiction and fantasy*. Lanham: The Scarecrow Press. ISBN 9780810891227.
9. ↑  Moorcock, Michael (2004). *Wizardry & wild romance : a study of epic fantasy* ([Rev. and expanded ed.] ed.). Austin, TX: MonkeyBrain. ISBN 978-1-932265-07-1. OCLC 57552226.
10. ↑  "Unlikely Heroes and their role in Fantasy Literature". *victorianweb.org*. Consultado o 2022-03-30.
11. ↑  McKillip, Patricia A. (2002). "Writing High Fantasy". En Philip Martin (ed.). *The writer's guide to fantasy literature: from dragon's lair to hero's quest: how to write fantasy stories of lasting value*. Waukesha, WI: Writer Books. ISBN 978-0-87116-195-6. OCLC 49379142.
12. ↑  Crawford, Jeremy; Perkins, Christopher; Wyatt, James (eds.) (2014). *Dungeon Master's Guide* (5ª ed.). Washington: Wizards of the Coast. ISBN 978-0-7869-6562-5. OCLC 884396716.
13. 1 2  McCullough, Joseph A. "The Demarcation of Sword and Sorcery". *blackgate.com* (en inglés). Consultado o 2022-03-30.
14. ↑  Farland, David (2019). *Writing wonder*. Coppel, TX. ISBN 978-1-0822-2608-3. OCLC 1241255928.
15. ↑  Baur, Wolfgang (2012). "How Real is Your World? On History and Setting". En Silverstein, Janna. *Kobold Guide to Worldbuilding*. Kobold Press.
16. ↑  Shippey, Tom. *J. R. R. Tolkien: Author of the Century*. ISBN 0-618-25759-4.
17. ↑  Le Guin, Ursula K. (2004). "The Question I Get Asked Most". *The Wave in the Mind*. ISBN 1-59030-006-8.
18. ↑  "Dragonlance homepage". *web.archive.org*. Arquivo do 2006-03-04. Archived from the original on 04 de marzo de 2006. Consultado o 2022-03-31.
19. ↑  Snow, Cason (2008-04-18). "Dragons in the stacks: an introduction to role‐playing games and their value to libraries". *Collection Building* (en inglés) **27** (2): 63–70. ISSN 0160-4953. doi:10.1108/01604950810870218.

Véxase tamén
------------

### Outros artigos

* Fantasía heroica
* Fantasía histórica
* Xénero literario
* Baixa fantasía

|  |  |
| --- | --- |
| Control de autoridades | 
* Wd: Q326439
* TESF: secondary\_world

 |